Jesus of Suburbia

Jesus of Suburbia je pieseň americkej punk rockovej skupiny Green Day, duhá v poradí z jej albumu American Idiot.

Štúdiová verzia piesne bola považovaná za nevhodnú pre rádio, a preto bola pre rozhlasovú verziu skrátená na 6 a pol minúty. Do júla 2010 sa predalo 205 000 kópií singlu.

Dĺžka skladby je až 9 minút a je rozdelená do piatich častí:
 Jesus of Suburbia (Ježiš z predmestia) - predstavuje sa hlavný hrdina, americký mladík. Poslucháč sa dozvedá o jeho živote od narodenia až po súčasnosť, o jeho rodičoch a priateľoch. Mladík ostro kritizuje prostredie v ktorom žije, rodinu, známych i seba a nakoniec uteká preč z domu.
 City of The Damned (Mesto prekliatych) - hlavný hrdina žije na ulici, cíti sa omnoho slobodnejší a pokladá útek za prázdniny. Vonku však neustále prší a je zima, a dobrá nálada ho čoskoro opúšťa. Je opustený a cnie sa mu za priateľmi a rodinou.
 I Don't Care (Nestarám sa) - hlavný hrdina opisuje pocit ľahostajnosti k ostatným, ako aj k sebe samému
 Dearly Beloved (Vrúcne milovaná) - hrdina je nešťastný, má pocit, že ho nikto nechápe a on sám nevie, prečo je to tak.
 Tales of Another Broken Home (Príbehy z ďalšieho zničeného domova) - nakoniec mladík verí, že tam vonku ho čaká niečo lepšie.

Kategória:Piesne Green Day
Kategória:Single z 2005